b'\n_START_ARTICLE_\nOlivier Castro P\xc3\xa9rez\n_START_SECTION_\nUtdanning og yrkeskarriere\n_START_PARAGRAPH_\nP\xc3\xa9rez har en bachelorgrad i \xc3\xb8konomi fra 1976 og en og lisensiat i \xc3\xb8konomi fra 1978, fra Universidad de Costa Rica i San Pedro i San Jos\xc3\xa9. I tillegg har han en Master of Arts-grad fra University of Kansas i 1978. _NEWLINE_Fra 1962 til 1969 jobbet han i Banco de Costa Rica, i ulike stillinger innen bl.a. pensjon, internasjonale operasjoner og kreditt. I 1969 begynte han \xc3\xa5 jobbe i sentralbanken, f\xc3\xb8rst med tilsyn av bankn\xc3\xa6ringen, og fra 1972 primer oficial i seksjonen for penger og kreditt, ved avdelingen for \xc3\xb8konomiske studier. Fra 1978 til 1979 var han sjef\xc3\xb8konom ved samme seksjon, og fra 1979 til 1981 underdirekt\xc3\xb8r ved finansavdelingen (Departamento Monetario). Etter to \xc3\xa5r som direkt\xc3\xb8r i finansdivisjonen ble han i 1983 daglig leder (Gerente General) for sentralbanken. _NEWLINE_Han forlot sentralbanken i 1985, for \xc3\xa5 jobbe i det multinasjonale Consejo Monetario Centroamericano. Der jobbet han til 1992, og han returnerte til sentralbanken i 1994 som direkt\xc3\xb8r i styret (director de la Junta Directiva). Denne stillingen hadde han til 2002. Han jobbet ogs\xc3\xa5 for Costa Ricas lovgivende forsamling fra 2002, og fra 2006/2007 har han hatt styre- og lederverv i flere banker i Costa Rica. _NEWLINE_Den 8. mai 2014 overtok P\xc3\xa9rez som sentralbanksjef etter Rodrigo Bola\xc3\xb1os Zamora.'